עירי שבערים
איך שהגשרים חובקים את נחל הסירות, ; איך המזחים בחוף אוספים להם חולות, ; איך בתי חרושת משלחים כל הבקרים ; לעירי מחרוזת מאפר פחמים. ; איך מתים בתים של סיפורים וזכרונות, ; איך שמתנשאים למלוך בתים רבי קומות, ; איך שרמזורים קורצים על אם כל הדרכים, ; איך עירי נושפת כאלף קטרים (כאלף קטרים). ; איך הציפורים עורכות קונצרט של צמרות, ; איך שספסלים כורעים מעומס אהבות, ; איך שרים ה"סטייקים" את "שירת הרעבים", ; איך עירי צוחקת בכל הצופרים. ; איך עירי צנועה, איך היא פראית ללא גבולות, ; איך עיר יוצאת לרקוד בכל הכיכרות, ; איך עירי גדלה, איך פועמים בה נעורים, ; עיר שלי אומרת, עירי שבערים (עירי שבערים).; 